Ei julge seda hinternetti enam puttugi kohe. Mõtlesin, et kaen, mis Eestimaal uudist, aga ainuke uvipakkuv uudis,mis silma akkas, oli see, et Toronto Eesti Majas on tulekahju old. No esimese jutiga tuli sihuke mõte pähe, et see peab olema valtspropaganda. Et kes ta siis põlema pani, Toronto linna peal on ilma tulekahjutagi kuumust küllalt. Aga kui akkasin kohalikke tiateid uurima, siis ei jäänd muud üle kui tuli vasta tahtmist uskuma akata.
No see tõi kordamööda mitu irmu nahka. Esimene mure oli, et mis nüüd minu vaevaga kogutud veeringutest saab. Need mul puha Eesti Pangas ja pank ise Eesti Majas. Mänetseri kunturist oli see pahandus peale akand ja pank kohe sealsamas üle kalidori. Lõin kartma, et nüüd on minu tollaritel kõik servad kõrbend ja kui numbrit enam näha ei ole, ega siis seda raha ükski pood vasta ei võta. Või kui võtabki, siis paneb ise madalama numbri, ärimeestel on ju kõik riukad selged, ega nad muidu rikkaks pole saand.
Aga siis tulid kuuldused, et Eesti Panga uus president oli resuluutselt lausund, et äda pole midagi ja iga kopik on omal kohal. Kes tahab, tulgu uue nädali alguses sisse ja lugegu üle. Ea, et just nüüd uus mees ametisse sai, akatuses on iga vend oolikas ja tähelepanelik. Kuda ta selle pahanduse ära oitud sai, seda ei tea, aga näe, ära oidis. Kas seisis kalidoris, tulekindla mantli õlmad õieli või oli tal mõni teine vigur, aga leegid suunas mujale.
No olgu, rahade pärast enam irmu ei ole, aga eks neid irme ole teisigi. Pritsimehed tulid ju kohale ja nende parool on tiatavasti, et kus tuld, seal vett. Kui nad kõik oma lohvid lahti päästsid, siis võis seda ligedat kraami voolata igale poole. Allkorral on kohvik, äkki tegid seal ea Saku õlle lahjaks. Ega mina teda seal enam joomas ei käi, aga solitaarsusest kobedamate kaasmaalaste vasta tunned ikka muret.
Kui neid irme pikapeale vähemaks jääma akkas, siis tulid kahtlused. Et kuda ta ikka põlema läks. Peaministri iljutine külaskäik oli ju rahulik old, pold seal nii tuliseid vaidlusi ühti, et sellest midagi kärssama oleks läind. Keski just lausus luuleliselt, et seal ei süttind peale südamete miskit. Üks jutt oli, et ehk vanad lekrijuhtmed tegid selle pahanduse. No see võib olla küll, lekker on ju seina sehes ja kes seda oskab arvata, kuda ta ennast seal üleval peab. Aga minu Kata tuli kõige targema arvamisega välja, et see on lihtsalt klobaalne kuumenemine ja muud ei midagi. Mul tuli kohe mänetseri nimi meelde. Klobaalne kuumenemine, muidugi – Aisberg akkas sulama. Sellest ju ammu kõneldud. Näetsa, kui Jumal tahab, tuleb luuavarrest pauk ja minu eide suust tark sõna.
Karla kalendrisaba - Kena kõrbend kohakene